
Tisztelt Képviselő-testület!

Köveskál Fő utca, Kővágóörsi utca csomópontjában a korábbiakban, 2021. évben létesült járda. E járdaszakasz fennmaradási engedélyezési eljárása során merült az fel, hogy a Kővágóörsi utcán levő bolt előtti buszöböl kialakítása nem felel meg a szabványnak, így a járda fennmaradási engedélyt nem kaphat. A buszöböl szabványos kialakítása jelentős költséggel jár, így a szabályos, de lehető leghatékonyabb és költségkímélő megoldás megtalálása érdekében többszöri alkalommal történtek egyeztetések az elmúlt időszakban, azonban a helyzet ezidáig megoldására nem került sor. 
A Veszprém Vármegyei Kormányhivatal útügyi hatósági jogkörében eljárva május hó végén eljárást indított a járda fennmaradási engedélyezési ügye tárgyában, és kötelezte az Önkormányzatot, hogy 60 napon belül nyújtson be fennmaradási engedély iránti kérelmet. 
Ennek okán szükséges –többek között- a buszöböl szabályos kialakításának megoldása is. Ezzel kapcsolatban két verzió alakult ki:
Az egyik a meglevő, nem szabványos buszöböl szabványossá tétele, a másik a széles járda kialakítása, mely esetben a járda az út mentén halad, a busz megállási lehetősége az úton, a forgalmi sávban van, ami buszmegállónak minősül (és nem buszöböl). 

A kialakításhoz mindkét verzióra kerültek beszerzésre árajánlatok. Az ajánlatkérések alapján mindkét megoldásra két-két ajánlat érkezett:

I. Buszöböl szabványossá tétele:

Dati- Sped Kft. (8227 Felsőörs, Fenyves u. 37.) bruttó 14. 701. 355 Ft 
Folyondár 2008. Kft. (8227 Felsőörs, Fenyves u. 4.) bruttó 15. 721. 279 Ft 

II. Járda kiszélesítése:

Dati- Sped Kft. (8227 Felsőörs, Fenyves u. 37.) bruttó 3. 749. 027 Ft 
Folyondár 2008. Kft. (8227 Felsőörs, Fenyves u. 4.) bruttó 3. 700. 844 Ft 


A Képviselő-testület döntése szükséges a tekintetben, hogy melyik verzió kerüljön kiépítésre, és melyik ajánlat kerüljön elfogadásra. 


Kérem, a hozzák meg döntésüket.

Határozati javaslat:

KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK …./2026. (VII. ...) HATÁROZATA

Buszmegálló szabványos kialakításáról

Köveskál Község Önkormányzata Képviselő-testülete a Kővágóörsi utcán levő bolt előtti buszöböl járdaépítés okán szükséges szabályossá tétele érdekében a következő megoldást alkalmazza: 
a) A Képviselő-testület elhatározza a buszöböl szabványossá tételét.
b) A Képviselő-testület elhatározza a járda kiszélesítését. 

A Képviselő-testület a kivitelezésre elfogadja a ….. Kft. (…) …. összegű ajánlatát. A Képviselő-testület a költséget 2026. évi költségvetése terhére vállalja. 

Felhatalmazza a polgármestert a vállalkozási szerződés megkötésére, a munkálatok elvégeztetésére és a járda fennmaradási engedélyezéséhez szükséges további szükséges intézkedések megtételére.

Felelős: Györffy Szabolcs Zoltán, polgármester
Határidő: 2026. augusztus 31. 

